b'\n_START_ARTICLE_\nLi\xc5\xa1ko-senjska \xc5\xbeupanija\n_START_SECTION_\nLega\n_START_PARAGRAPH_\n\xc5\xbdupanija je, \xc4\x8deprav najve\xc4\x8dja po povr\xc5\xa1ini, najredkeje naseljena izmed vseh hrva\xc5\xa1kih \xc5\xbeupanij, njeno prebivalstvo pa upada \xc5\xbee od za\xc4\x8detka 20. stoletja. Zajema ve\xc4\x8dji del pokrajine Like in del severnojadranske obale, vklju\xc4\x8dno s severnim delom otoka Paga. V njej se nahajata narodna parka Plitvi\xc4\x8dka jezera in Severni Velebit, dve od pomembnih hrva\xc5\xa1kih turisti\xc4\x8dnih znamenitosti.'